《送友人丘安重知瑞安县》
明代·周瑛

论交三十载，此日叹分离。海阔飞凫迥，云深过雁迟。

近民宜直易，作事贵操持。莫以纤毫累，翻为负所知。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。